Diari Oficial de la Generalitat Valenciana


Sumari del DOGV 7252, del 10-04-2014 (2014/3220)

RESOLUCIÓ de 4 d'abril de 2014, del president de l'Institut Valencià de Competitivitat Empresarial (IVACE), per la qual es modifica la Resolució de 5 de març de 2014, del president de l'Institut Valencià de Competitivitat Empresarial (IVACE), per la qual es convoca la concessió d'instruments financers per a projectes de creació d'empreses de base tecnològica per a l'exercici 2014.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7252

Data del DOGV
:   10-04-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/3220


Data del document
:   04-04-2014

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 4 d'abril de 2014, del president de l'Institut Valencià de Competitivitat Empresarial (IVACE), per la qual es modifica la Resolució de 5 de març de 2014, del president de l'Institut Valencià de Competitivitat Empresarial (IVACE), per la qual es convoca la concessió d'instruments financers per a projectes de creació d'empreses de base tecnològica per a l'exercici 2014. [2014/3220]  
Per la Resolució de 5 de març de 2014, del president de l'Institut Valencià de Competitivitat Empresarial (IVACE), es va convocar la concessió d'instruments financers per a projectes de creació d'empreses de base tecnològica per a l'exercici 2014 (DOCV 7230, 10.03.2014).  
  
Com una garantia addicional al compliment de les obligacions per part dels possibles beneficiaris de les ajudes del programa, es va exigir, com a documentació complementària a la sol·licitud d'ajuda, un compromís d'aval financer per un import del 50 per cent del projecte sol·licitat, sense perjuí de l'aval definitiu d'entrega obligada després de la concessió de les ajudes. Este requisit, no obstant això, ha constituït un obstacle en la tramitació de les sol·licituds; per això s'ha proposat la seua supressió a fi d'obtindre una major agilitat i facilitat d'accés de les empreses als instruments financers convocats.  
Amb l'objectiu de complir amb els principis generals que regixen la gestió i l'atorgament d'ajudes i subvencions públiques, en particular amb els principis de publicitat, transparència, concurrència i igualtat, la modificació de la convocatòria plantejada, que suprimix l'exigència de determinats tràmits en la fase inicial del procediment, fa necessària l'ampliació del termini previst per a la presentació de sol·licituds d'ajuda.  
En virtut del que antecedix, i de conformitat amb el que disposa l'article 4.2.i del Decret 4/2013, de 4 de gener, del Consell, pel qual s'aprova el Reglament d'Organització i Funcionament de l'Institut Valencià de Competitivitat Empresarial (IVACE), resolc:  
  
Article únic. Modificació de la convocatòria  
Es modifica la Resolució de 5 de març de 2014, del president de l'Institut Valencià de Competitivitat Empresarial (IVACE), per la qual es convoca la concessió d'instruments financers per a projectes de creació d'empreses de base tecnològica per a l'exercici 2014, en els termes següents:  
  
- Article 6. Sol·licitud de l'instrument financer préstec bonificat - subvenció  
· Es modifica l'apartat 6.2, termini de presentació de sol·licituds, que queda redactat en els termes següents:  
«El termini de presentació de sol·licituds a l'instrument financer combinat préstec bonificat - subvenció finalitzarà el 23 d'abril de 2014».  
· Se suprimix l'apartat 6.3.2, relatiu al compromís d'aval financer que havia de presentar-se amb la sol·licitud normalitzada.  
  
- Article 8. Concessió de l'instrument financer préstec bonificat - subvenció  
· Es modifica el primer paràgraf de l'article, que queda redactat en els termes següents:  
«Després dels actes d'instrucció i l'aplicació dels criteris de valoració, els projectes seran elevats a una comissió composta pel personal de l'IVACE que s'indica a continuació: [?]».  
  
- Article 9. Desemborsament del préstec al beneficiari  
· Es modifica el primer paràgraf de l'article, que queda redactat en el termes següents:  
«Una vegada comunicada a les empreses beneficiàries la resolució de concessió, perquè puga fer-se efectiu el desemborsament del préstec serà necessària la presentació d'un aval financer, prestat per entitats de crèdit o per societats de garantia recíproca, que haurà de cobrir tant l'import del préstec com qualsevol gasto derivat de l'incompliment de l'obligació de reemborsament. L'aval serà del 50 % de l'import del préstec i haurà de presentar-se abans de la data límit indicada en la comunicació de concessió de l'ajuda».  
  
  
DISPOSICIÓ FINAL   
  
Única  
La present resolució entrarà en vigor el dia que es publique.  
  
València, 4 d'abril de 2014. El president de l'Institut Valencià de Competitivitat Empresarial: Máximo Buch Torralva.